jr ntr revealed his trobles in jai lava kusa shooting
ఎన్టీఆర్‌ను బాగా ఇబ్బంది పెట్టిన విషయం!
తాను నటించిన తాజా చిత్రం 'జై లవకుశ' షూటింగ్‌లో తాను బాగా ఇబ్బంది పడిన సందర్భాన్ని అభిమానులతో పంచుకున్నాడు యంగ్ టైగర్..
TNN | Updated:
Sep 11, 2017, 08:02PM IST
తాను నటించిన తాజా చిత్రం 'జై లవకుశ' షూటింగ్&zwnj;లో తాను బాగా ఇబ్బంది పడిన సందర్భాన్ని అభిమానులతో పంచుకున్నాడు యంగ్ టైగర్ ఎన్టీఆర్. ఈ సినిమాలో ఎన్టీఆర్ మూడు విభిన్నమైన పాత్రలు పోషించిన సంగతి తెలిసిందే. అయితే ఆ మూడు పాత్రల్ని ఒకే సన్నివేశంలో షూట్ చేయాల్సి వచ్చిన సందర్భంలో దాదాపు 36 వీఎఫ్ఎక్స్ షాట్స్ షూట్ చేయాల్సి వచ్చేదని... అందుకోసం ఒకేరోజు 79 డ్రెస్సుల వరకు మార్చాల్సి వచ్చేదని చెప్పాడు తారక్.
ఆ వీఎఫ్ఎక్స్ షాట్స్ కోసం మళ్ళీ మళ్ళీ డ్రెస్సులు మార్చడం మొదట కష్టంగా అనిపించినా.. ఒక మంచి సినిమా కోసం, అభిమానుల కోసం ఇలాంటి ఇబ్బందులు పడినా పర్లేదని సర్ధుకున్నట్లు వెల్లడించాడు ఎన్టీఆర్. జై లవ కుశ షూటింగ్&zwnj;లో తనతోపాటు అంతే ఓపిగ్గా షూటింగ్&zwnj;కి సహకరించిన రాశి ఖన్నా, నివేదా థామస్&zwnj;కి జై లవ కుశ ప్రి రిలీజ్ ఫంక్షన్&zwnj; వేదికపై కృతజ్ఞతలు చెప్పే సందర్భంలో తారక్ ఈ ఇబ్బందులని గుర్తు చేసుకున్నాడు.